Cantabria

'A Cantabria jè 'na comunità autonome d'a Spagne, ca contène 'na provinge (jndr'ô passate chiamate Provinge de Santander). Confine ad est cu le Pajèsere Basche (provinge de Biscaglia), a sud cu 'a Castiglia e León (provinge de León, Palencia, e Burgos), ad ovest cu le Asturie, e a nord cu 'u Mar Cantabrico. 'U capeluèche soje jè Santander. 'A Cantabria appartène sciugrafecamènde ad 'a Cornice Cantabrica, 'u nome date ad 'u stuezze de terre ca se iacchie 'mbrà 'u Mar Cantabrico ed 'a Cordigliera Cantabrica jndr'ô nord d'a Penisole Iberiche. Tène 'nu clime oceaneche umide e cu temberature moderate, 'nfluenzate assaje da le viende de l'Oceane Atlandiche ca se scondrane condre le mundagne d'a cordigliere cantabriche. Le precipitaziune medie vonne 'ndorne a le 1.200 mm l'anne. 'A vegetazione jè pè quiste floride ed 'a reggione se presende a 'u visitatore cu 'nu culure verde appicciate pè 'nu munne de mise a l'anne. 'A Cantabria jè 'a reggione cchiù ricche d'u munne de site archeologgeche d'u Paleoliteche Superiore. Le prime signe de 'na presenze umane sonde oreggenarie d'u Paleolieche 'Nferiore, pure ce de quiste periode de timbe non rg'ète rumaste assaje jndr'à reggione. Se mittene 'n luce jndre quiste cundeste le graffite preistoreche de le Grotte de Altamira, datate 'mbrà 'u 16.000 ed 'u 9000 a.C. e dichiarate Patrimonie de l'Umanità da l'UNESCO. 'A Cantabria condivide pure 'u Parche naziunale de le Picos de Europa cu le Asturie ed 'a Provinge de León. 'A muderne provinge d'a Cantabria se costituì 'u 28 luglie 1778. 'A Ley Orgánica del Estatuto de Autonomía de Cantabria jè state appruvate 'u 30 decèmmre 1981, dotanne accussì 'a Comunità Autonome de organisme e istituziune de autoguverne. Gallerije fotografeche Comune Parche naturale Parche Naziunale de le Picche de Europe Parche naziunale de le dune de Liencres Parche naziunale d'a Valle de l'Asón Parche Naturale de le maree de Santoña Parche naziunale de Oyambre Parche naziunale de Saja-Besaya Parche naziunale de le Sequoie d'u Monde Cabezón Otre pruggette Uicchimedie Commons tène files multimediale sus Cantabria Collegamende sus a indernette (ES, EN) Sendiere, fotografie d'a zone... (ES) Fote, videe, sendiere escursionisteche e le raccomandaziune pè visità 'a Cantabria